На якасна новы ўзровень беларуска-кітайскія двухбаковыя адносіны перайшлі ў верасні 2016 года, адзначыў пасол Рэспублікі Беларусь у КНР Кірыл Руды. Тады па выніках візіту ў Кітай прэзідэнта нашай краіны Аляксандра Лукашэнкі быў устаноўлены новы, асаблівы ўзровень двухбаковых адносін — давернае ўсебаковае стратэгічнае партнёрства і ўзаемавыгаднае супрацоўніцтва, што зафіксавана ў падпісанай сумеснай дэкларацыі.